MRK, Ramaphosa gekap oor Brackenfell-uitlatings | Maroela Media
Oos-Vrystaat-boere en SAPD vergader oor verskeie kwessies
Grondwethof lewer uitspraak teen EFF oor betreding, aanhitsing
DA wil weet wie is SAL se voornemende beleggers
Cele moet sê oor klagtes teen Malema en kie, vra DA
Coligny-twee: Onskuldigbevinding in die appèlhof verwelkom
#JongStemme: Wanneer jy nie depressie kan oorleef nie
Verbruikersake: Waarskuwings oor te veel geld uitgee op Swart Vrydag
As dankbaarheid jou dra
Windies, Kiwi's buig knie vóór T20-stryd
Nóg 'n SA'ner maak sy Kiwi-buiging
Mening: Die Curriebeker bly maar dié kompetisie
Dis Kolisi teen Vermeulen op Nuweland
Annelien se kombuis: Tuisgemaakte roti
Uitdrukking: kwaaibaadjie aantrek
Video: Die swakste parkeerpoging ooit?
Gedagte vir die dag: Roem in sy genade
Caroline-Grace gesels oor haar tuimelritjaar, en wat voorlê
Vir my verjaardag: 42 McDonald's-burgers aan hawelose mense
Wen: Vier die lewe met Van Loveren se stylvolle nul-alkohol-vonkelwyn
BMW se nuwe modelle vir 2021 is hier!
Hoe lyk Hollywood: Johnny Depp verloor lastersaak, rol in fliek; 'Friends'-akteur verloof
Musiekvideo: Nederlandse akteur maak video vir Laurika se 'Stille Waters'
Konsertgids: Jo Black, Spoegwolf, Jack Stone die naweek te sien
Regeringsbeleid, Covid-19 en rommelstatus kniehalter ekonomiese herstel
MRK, Ramaphosa gekap oor Brackenfell-uitlatings
Mense raak slaags buite die Hoërskool Brackenfell in Kaapstad. (Foto: ANA)
Die DA en die VF Plus het teen onderskeidelik die Menseregtekommissie en pres. Cyril Ramaphosa uitgevaar oor hul kommentaar na aanleiding van die gebeure by Hoërskool Brackenfell.
Refiloe Nt'sekhe, DA-woordvoerder, het gesê die party veroordeel die MRK se blatante poging om verdere rassekonflik aan te wakker. "In 'n absurde verklaring wat Maandag uitgereik is, het die MRK gesê dat hy geskok is om te verneem dat daar in vandag se tye nog 'n rasgesegregeerde private geleentheid vir matriekleerders van die skool gehou is."
Die kommissie se poging om hierdie private partytjie as 'n "rasgesegregeerde" geleentheid vir "net wit mense" te probeer brandmerk is hoogs onverantwoordelik, sê Nt'sekhe. "Verwag die MRK dat alle private, sosiale geleenthede reg oor die land nou aan 'n sekere raskriteria moet voldoen?"
Ouers en inwoners het Maandag slaags geraak met betogers van die EFF buite die skool waar die rooi barette teen beweerde rassisme by die skool betoog het. 'n Groep leerders van die skool het vroeër 'n private geleentheid gehou waarheen geen swart leerder oënskynlik genooi is nie. Die departement van onderwys in die Wes-Kaap het gesê dit was 'n private partytjie vir 42 van die 254 matrikulante
Pres. Ramaphosa het hom ook vroeër uitgelaat oor die gebeure. Ramaphosa het die konfrontasie buite die skool as betreurenswaardig bestempel en het almal betrokke gevra om verantwoordelik op te tree.
Pres. Cyril Ramaphosa, (Foto: GCIS)
Die president het ook gevra dat bewerings van rassisme teen die skool dringend ondersoek moet word. Hy sê die gebeure roep beelde uit die verlede op waarheen nooit weer teruggekeer moet word nie.
Die VF Plus meen dit is onaanvaarbaar dat die president wil voorskryf oor mense se privaatheid.
"Suid-Afrika se Grondwet bepaal duidelik dat almal die reg het op vrye assosiasie. Dit beteken president Ramaphosa is óf onkundig óf hy is openlik rassisties aangesien almal in die land die reg het om in privaatheid te assosieer met wie jy wil, het dr. Pieter Groenewald, VF Plus-leier, gesê.
Dit is duidelik dat die partytjie waarna verwys word, 'n private aangeleentheid was en nie 'n amptelike skoolgeselligheid nie. Volgens Groenewald is dit totaal onaanvaarbaar dat mense nou al voorgeskryf kan word met wie hulle in hul private lewe mag assosieer en met wie nie.
Groenewald het gesê hy sal die saak verder met Ramaphosa opneem in die parlement. "Dit kan nie hier gelaat word nie. President Ramaphosa beweeg op gevaarlike terrein as hy wil inmeng met die privaatheid van mense en op hul reg om te besluit wat hulle in privaatheid wil doen en wie hulle mag uitnooi na 'n private aangeleentheid soos 'n partytjie."
Die VF Plus het ook na die MRK gekap. "Die MRK wys weereens hoe bevooroordeeld hy is oor die aangeleentheid. Hy tree uit sy eie op sonder dat enige klag nog ingedien is. Daar is etlike voorbeelde waar die VF Plus self ernstige klagte by die MRK ingedien het oor rassisme waaraan bloot geen aandag gegee word nie. Dit is niks anders nie as dubbele standaarde."
Brackenfell Cyril Ramaphosa MRK
Lewenslank vir man wat bejaarde elektrisiën vermoor
Vragmotorkapings: Een dood, twee vas
Gedagte vir die dag: Sy heerlikheid aan ons geopenbaar
Dit raak al hoe duideliker dat ANC en EFF alles as rasisties sien om so doende blankes in n slegte lig te stel, is dit moontlik om weg te kom met dit wat hulle doen aan blankes, soos om rasse haat aan te hits wat lei tot wrede moorde op ons boere en volk?
16 dae gelede
Dit is nou lekker om te lees. Pieter, ons maak staat daarop dat jy 'dit verder met ramaphosa sal opneem in die parlement'. Indien hy oor enige selfrespek beskik, kan dit in 'n verleentheid vir om ontaard.
AG asseblief. Die anc is net so rassisties soos die eff. Die ouers by daai skool van alle rasse wat saam gestaan het kan die klomp rassiste n les leer van hoe ons Suid AFrika moet saam werk. "WEG MET ANC , WEG MET eff!!!"
Nou ondersoek dan die verdomde EFF man! Hulle is die eintlike probleem hier. Nou is MRK teleurgesteld en Cyril sê iets, maar eintlik niks! Openlike rassisme en haat spraak word nie eers aan gespreek nie! Voetsek